Tähän asti Suomi ei ole osallistunut ESAn vapaaehtoiseen miehitettyjen avaruuslentojen E3P-ohjelmaan, koska sopivaa osaamispohjaa ja riittävää kiinnostusta suomalaisten toimijoiden joukossa ei juurikaan ole ollut.
Osana vuoden 2022 ESAn ministerineuvoston kokouksen valmistelua selvitetään kuitenkin Suomen edellytyksiä osallistua E3P-ohjelmaan sen toteuttamien teknologiakehityshankkeiden ja suomalaisten yritysten tarjonnan kasvusta johtuen. TEM toteuttaa selvityksen ulkopuolisena tilauksena, yhteistyössä Business Finlandin ja ESAn kanssa.
Katso TEMin tiedote: Suomen osallistumista Euroopan avaruusjärjestön miehitettyjen avaruuslentojen ohjelmaan selvitetään.